**Tăcerea ta**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tăcerea ta este adâncă precum un gând ce mă-nfioară

Un fel de-a sugera tristețea iubirii care te omoară

Căci suferi când aproape nu-ți sunt, iubita mea fără frecvență,

Iubirea noastră-i plăsmuită preponderent din abstinență.

Tăcerea ta m-apasă-ntruna și n-am remediu pentru ea

Suntem ca soarele și luna ce au ca emisar o stea

Ce-ncearcă să ne reunească pe firmament în simultan

Însă tu taci și-a ta tăcere se adâncește an de an.

Tăcerea ta ascunde visul unei iubiri mistuitoare

Ce va să vină între noi doi pe nesimțite, ca o boare.

Știu c-acest vis se va-mplini și inima-ți va tresălta

Iubito-atunci ne vom iubi și vei urî tăcerea ta.